Dr Benni isch grad häreghocket u het uf si Zeichnigsblock sorgfältig d Antworte gschribe. Nächhär het ihm d Prinzässin no genau erklärt, wie me am  Wettbewärb cha mitmache. Mit viil Muusklicke und umeprobiere het är dä gross Wettbewärb gfunde. Es het ne nümme überrascht, das d Antworte vor Prinzässin guet zu de Frage passt hei. Är het alles so gmacht, wie si ihm grate het. Mit eme letschte Taschtedruck het är ds Wettbewärbsformular im Compi abgschickt - so eifach geit das. De het dr Benni dr Compi abgstellt, het syni Sibesache versorget. Es het usgseh, wi we nie nüüt wär gsy. De isch är id's Wohnzimmer übere, isch lässig uf ds rote Sofa gläge u het derglyche  ta, wie är syt Stunde nüüt anders gmacht hätt, als glängwylet imene Buech z läse.